1. pielikums

**Pakalpojumu veidu piemēri un to klasifikācija**

Finansējuma saņēmējam jānodrošina, ka infrastruktūras izmantošana PSD neietekmē/neierobežo tās izmantošanu atbilstoši sākotnēji noteiktajam mērķim, tai skaitā mācību procesa nodrošināšanai.

|  |
| --- |
| ***Lietotie saīsinājumi:*** |
| **NSD** | **- ar saimniecisku darbību nesaistīta pamatdarbība** |
| **PSD** | **- papildinošā saimnieciskā darbība****!** nosakot, vai konkrētais pakalpojums/darbība ir PSD, aicinām izvērtēt konkrēto pakalpojumu (darbību un pakalpojuma mērķi) pēc pazīmēm, kas noteiktas PSD definīcijā:1. vai pakalpojums/darbība ir tieši saistīta ar modernizētās infrastruktūras ekspluatāciju un tās galveno izmantojumu (izglītība)?
2. vai pakalpojumam tiks izmantoti tie paši resursi (darba spēks, pamatlīdzekli u.c.), kas tiek patērēti pamata darbībai?
 |
| **PP** | **- papildpakalpojumi** |
| **SD** | **- saimnieciska darbība, kas nav NSD, PSD un PP** |

***Piemēri:***

| Plānotā saimnieciskā darbība un tās mērķis | Vai aktivitātē tiks izmantoti tie paši resursi (darba spēks, pamatlīdzekli u.c.), kas tiek patērēti pamata darbībai? | Vai pastāv saikne ar pamatmērķi vai infrastruktūras izmantošanu? | Secinājums | Komentāri |
| --- | --- | --- | --- | --- |
| Piemēri par speciālās izglītības iestādes **telpu (mācību klases, darbnīcas, aktu zāles, u.c.)**, kur veikti ERAF ieguldījumi, nomu |
| Klašu, aktu zāles, darbnīcu, citu mācību telpu un to aprīkojuma, inventāra iznomāšana citai valsts vai pašvaldības izglītības iestādei izglītības programmu īstenošanai | Jā,izglītības iestādes telpas | Jā,pakalpojums saistīts ar izglītības mērķi | NSD | Pakalpojums tiek nodrošināts valsts izglītības sistēmas ietvaros(Eiropas Komisijas paziņojuma par valsts atbalsta jēdzienu saskaņā ar Līguma par Eiropas Savienības darbību[[1]](#footnote-1) 107.panta 28. un 29. punkts). |
| Mācību telpu vai sporta laukuma iznomāšana pašvaldības izglītības iestādei, kas īsteno profesionālās ievirzes izglītības programmu (piemēram, mākslas, mūzikas vai sporta skolai) | Jā,izglītības iestādes telpas | Jā,pakalpojums saistīts ar izglītības mērķi | NSD | Pakalpojums tiek nodrošināts valsts izglītības sistēmas ietvaros(Eiropas Komisijas paziņojuma par valsts atbalsta jēdzienu saskaņā ar Līguma par Eiropas Savienības darbību[[2]](#footnote-2) 107.panta 28. un 29. punkts). |
| Mācību telpu, to aprīkojuma iznomāšana pašvaldības dibinātai bērnu un jauniešu interešu izglītības iestādei | Jā,izglītības iestādes telpas | Jā,pakalpojums saistīts ar izglītības mērķi, tiek nodrošināts valsts izglītības sistēmas ietvaros | NSD | Pakalpojums tiek nodrošināts valsts izglītības sistēmas ietvaros (Eiropas Komisijas paziņojuma par valsts atbalsta jēdzienu saskaņā ar Līguma par Eiropas Savienības darbību 107.panta 28. un 29. punkts). |
| Mācību telpu, sporta laukuma iznomāšana bērnu/jauniešu nometņu rīkotājam nometnes organizēšanai, ja bērnu/jauniešu nometne ir ar izglītības mērķi | Jā,izglītības iestādes telpas | Jā,pakalpojums saistīts ar izglītības mērķi | PSD | Darbība netiek īstenota izglītības iestādes pamata darbības ietvarosPiemērs attiecināms arī citos līdzīgos gadījumos, ja izglītības iestādes telpas tiek iznomātas citai ar izglītības pakalpojumu sniegšanu saistītai pusei un nomas mērķis ir saistīts ar izglītību. |
| Mācību darbnīcas (piemēram, tehnoloģiju mācību kabineta) iznomāšana trešajai personai, ja nomas pakalpojuma ietvaros tiek nodrošināts arī mācību process vai nomas pakalpojuma mērķis ir saistīts ar izglītību | Jā,izglītības iestādes telpas | Jā,pakalpojums saistīts ar izglītības mērķi | PSD | Piemērs attiecināms arī citos līdzīgos gadījumos, ja izglītības iestādes telpas tiek iznomātas citai ar izglītības pakalpojumu sniegšanu nesaistītai pusei (*trešā persona*, ārpus izglītības sektora) un nomas pakalpojuma ietvaros tiek nodrošināts mācību process vai tas ir saistīts ar izglītību. |
| Aktu zāles un tās aprīkojuma iznomāšana pašdarbības pulciņiem, lekciju, semināru un pasākumu rīkošanai, ja nomas pakalpojuma mērķis ir saistīts ar izglītību vai sportu | Jā,izglītības iestādes telpas | Jā,pakalpojums saistīts ar izglītības mērķi | PSD | Piemērs attiecināms arī citos līdzīgos gadījumos, ja izglītības iestādes telpas tiek iznomātas citai ar izglītības pakalpojumu sniegšanu nesaistītai pusei (*trešā persona*, ārpus izglītības sektora) un nomas pakalpojuma ietvaros tiek nodrošināts mācību process vai tas ir saistīts ar izglītību. |
| Virtuves, ēdnīcas noma, lai nodrošinātu ēdināšanas pakalpojumus izglītības iestādes audzēkņiem vai skolēniem, ēkā strādājošajiem | Jā,izglītības iestādes telpas | Nē,ēdināšanas pakalpojumu sniegšana nav saistīta ar izglītības mērķiem. | PP | Pakalpojums cieši saistīts ar izglītības iestādes infrastruktūras izmantošanu, to izmanto konkrētās infrastruktūras lietotāji. |
| Vietas iznomāšana dzērienu un uzkodu automātiem izglītības iestādē (ko izmanto izglītības iestādes audzēkņi vai skolēni un ēkā strādājošie). | Jā,izglītības iestādes telpas | Nē,ēdināšanas pakalpojumu sniegšana nav saistīta ar izglītības mērķiem. | PP | Pakalpojums cieši saistīts ar izglītības iestādes infrastruktūras izmantošanu, to izmanto konkrētās infrastruktūras lietotāji. |
| Izglītības iestādes telpu (piemēram, mācību telpas), aprīkojuma vai inventāra pilnīga un ilglaicīga iznomāšana vai ilglaicīga nodošana trešajai pusei (uzņēmumam) bez izglītības procesa nodrošināšanas | Jā, izglītības iestādes telpas | Nē,pakalpojums nav saistītas ar izglītības mērķi | Šāda darbība nav atbalstāma! | Ja šāda veida pakalpojums tiek veikts, tad jāveic nelikumīgā valsts atbalsta atgūšana saskaņā ar metodikas sadaļā V. “Atgūšanas mehānisms” norādīto. |
| Piemēri par speciālās izglītības iestādes **internāta**, kur veikti ERAF ieguldījumi, nomu |
| Internāta telpu iznomāšana citas valsts vai pašvaldības dibinātas vispārējās izglītības, profesionālās izglītības iestādes vai profesionālās ievirzes izglītības programmu nodrošināšanai | Jā,izglītības iestādes internāta telpas | Jā,pakalpojums ir saistīts ar izglītības mērķi | NSD | Internāta nodrošināšana vispārējās izglītības iestāžu un profesionālās izglītības iestāžu izglītojamajiem ir daļa no izglītības pakalpojuma. |
| Internāta telpu iznomāšana bērnu/jauniešu nometņu rīkotājam bērnu/jauniešu izmitināšanai nometnes laikā, ja bērnu/jauniešu nometne ir ar izglītības mērķi (tai skaitā, sports) | Jā,izglītības iestādes internāta telpas | Jā,pakalpojums ir saistīts ar izglītības mērķi | PSD | Piemērs attiecināms arī citos līdzīgos gadījumos, ja internāta telpas tiek iznomātas citai ar izglītības pakalpojumu sniegšanu saistītai pusei.  |
| Internāta telpu izmantošana Ukrainas civiliedzīvotāju izmitināšanai | Jā,izglītības iestādes internāta telpas | Nē,pakalpojums nav saistīts ar izglītības mērķi | NSD | Tiek nodrošināts pašvaldības pakalpojums valsts noteikto funkciju veikšanai.  |
| Internāta telpu iznomāšana tūristiem vai citām personām, kuras nav saistītas ar ēkā īstenotās izglītības mērķiem | Jā,izglītības iestādes internāta telpas | Nē,pakalpojums nav saistīts ar izglītības mērķi | SD | Tūrisma pakalpojuma nodrošināšana nav saistīta ar pārvaldes uzdevumiem vai mērķiem. |
| Piemēri par speciālās izglītības iestādes **sporta infrastruktūru**, kur veikti ERAF ieguldījumi, nomu |
| Sporta zāles vai sporta laukuma iznomāšana citām valsts vai pašvaldības izglītības iestādēm izglītības programmu īstenošanai, tai skaitā, piemēram, arī pašvaldības izglītības iestādei vai pašvaldības sporta centram, kas īsteno profesionālās ievirzes sporta izglītības programmu *(sporta skolai*) | Jā,izglītības iestādes infrastruktūra | Jā,pakalpojums ir saistīts ar izglītības un sporta mērķi | NSD | Sports ir mācību procesa sastāvdaļa. Pakalpojums nodrošināts sporta izglītības mērķiem izglītības iestādes pamata darbības nodrošināšanai.Piemērs attiecināms arī citos līdzīgos gadījumos, ja izglītības iestādes telpas tiek iznomātas citai valsts vai pašvaldības izglītības iestādei izglītības pakalpojumu sniegšanai. |
| Sporta zāles vai sporta laukuma izmantošana citas valsts vai pašvaldības izglītības iestādes organizētām bērnu sporta u.c. ar izglītību saistītām nometnēm | Jā,izglītības iestādes infrastruktūra | Jā,pakalpojums ir saistīts ar izglītības un sporta mērķi | NSD | Sports ir mācību procesa sastāvdaļa. Pakalpojums nodrošināts sporta izglītības mērķiem izglītības iestādes pamata darbības nodrošināšanai. Piemērs attiecināms arī citos līdzīgos gadījumos, ja izglītības iestādes telpas tiek iznomātas citai valsts vai pašvaldības izglītības iestādei izglītības pakalpojumu sniegšanai. |
| Sporta zāles vai sporta laukuma izmantošana pašvaldības bērnu, jauniešu centriem, kas īsteno interešu izglītību, ārpusstundu sporta aktivitātēm | Jā,izglītības iestādes infrastruktūra | Jā,pakalpojums ir saistīts ar izglītības un sporta mērķi | NSD | Sports ir mācību procesa sastāvdaļa. Pakalpojums nodrošināts sporta izglītības mērķiem izglītības iestādes pamatdarbības nodrošināšanai. Piemērs attiecināms arī citos līdzīgos gadījumos, ja izglītības iestādes telpas tiek iznomātas citai valsts vai pašvaldības izglītības iestādei izglītības pakalpojumu sniegšanai. |
| Sporta zāles vai sporta laukuma iznomāšana ārpus mācību procesa nodrošināšanai nepieciešamā laika pašvaldības iedzīvotājiem brīvā laika pavadīšanai, amatieru sportam, sporta nometnēm. | Jā,izglītības iestādes infrastruktūra | Jā,pakalpojums ir saistīts ar sporta mērķi | PSD | Pakalpojums tiek nodrošināts vietējiem iedzīvotājiem veselības veicināšanas un tautas sporta pasākumu ietvaros |
| Sporta zāles iznomāšana ar izglītību nesaistītu izklaides pasākumu organizēšanai | Jā,izglītības iestādes infrastruktūra | Nē, privāts izklaides pasākums nav saistīts ar izglītības vai sporta mērķiem. | SD | Privāti izklaides pasākumi nav saistīti ar pārvaldes uzdevumiem vai mērķiem. |

1. <https://eur-lex.europa.eu/legal-content/LV/TXT/?uri=CELEX:52016XC0719(05)> [↑](#footnote-ref-1)
2. <https://eur-lex.europa.eu/legal-content/LV/TXT/?uri=CELEX:52016XC0719(05)> [↑](#footnote-ref-2)